wannaphong/clean_thaiwikipedia huggingface dataset:
# โบ ดัลลัส
เทย์เลอร์ ไมเคิล โรทันดา (Taylor Michael Rotunda; 25 พฤษภาคม ค.ศ. 1990) นักมวยปล้ำอาชีพชาวอเมริกันที่รู้จักกับWWEในนาม โบ ดัลลัส (Bo Dallas) เป็นหลานชายของแบล็กแจ็ก มูลลิแกน ลูกชายของไมค์ โรทันดา และน้องชายของเบรย์ ไวแอ็ตต์

ประวัติ
ในปี 2008 เขาได้เซ็นสัญญากับWWEเข้าสู่ค่ายพัฒนาทักษะ ฟลอริดาแชมเปียนชิปเรสต์ลิง(FCW) ได้แชมป์ฟลอริดาเฮฟวี่เวท FCWจากเมสัน ไรอันวันที่ 3 กุมภาพันธ์ 2011 และแชมป์ฟลอริดาแท็กทีม FCW 2สมัย ปี 2012 WWE ได้รวม FCW เข้ากับ NXT ปี 2013 โบได้ชนะทัวร์นาเมนต์คว้าสิทธิ์เข้าร่วมแมตช์รอยัลรัมเบิล (2013) แต่ไม่ชนะ พฤษภาคม 2013 ชนะแบทเทิลรอยัลได้สิทธิ์ชิงแชมป์ NXT และคว้าแชมป์สมัยแรกได้จากบิ๊กอี ก่อนเสียให้เนวิลล์แบบไต่บันไดศึก NXT Arrival ปี 2014 ในสแมคดาวน์ 23 พฤษภาคม 2014 เปิดตัวเอาชนะซินคาราไปได้ ในเพย์แบ็ค (2014)ได้เจอกับโคฟี คิงส์ตันแต่ยังไม่ทันเริ่มเคนก็ออกมาและเล่นงานโคฟีhttp://www.cagesideseats.com/2014/6/1/5760426/payback-2014-results-live-match-streaming-coverage-june-1-evolution-vs-the-shield ในแบทเทิลกราวด์ (2014)ได้เข้าร่วมแบทเทิลรอยัลชิงแชมป์อินเตอร์คอนติเนนทัลแต่ไม่สำเร็จ ในรอว์ 28 กรกฎาคม โบได้แพ้ครั้งแรกหลังจากเปิดตัวให้กับอาร์-ทรูธ (17-1) ปี 2016 ได้เข้ากลุ่ม The Social Outcastshttp://www.wwe.com/shows/raw/2016-01-04/wwe-raw-results-28503480/page-7 19 กรกฎาคมได้มีการดราฟท์ตัวทำให้ต้องแยกกลุ่ม ปี2017-2018 เขากับเคอร์ติส แอ็กเซลได้เป็นลูกน้องเดอะมิซในนาม Miztourage หลังจากแยกกับมิซทั้งคู่ก็ได้ตั้งชื่อทีม B-Team และสามารถคว้าแชมป์รอว์แท็กทีม WWEร่วมกันเป็นสมัยแรกและยังเป็นแชมป์เส้นแรกของโบในค่ายหลัก ในปี 2021 ได้ออกจาก WWE และได้กลับมาอีกครั้งในกิมมิค Uncle Howdy พร้อมกับเปิดตัวกลุ่ม Wyatt Sicks

ผลงานแสดง
 ปี เรื่อง รับบท หมายเหตุ 2017 The Marine 5: Battleground Alonzo

แชมป์และรางวัล
 Florida Championship Wrestling
 FCW Florida Heavyweight Championship (3 times)
 FCW Florida Tag Team Championship (2 times) – with Duke Rotundo/Husky Harris 
 Pro Wrestling Illustrated
 Ranked No. 73 of the top 500 singles wrestlers in the PWI 500 in 2014
WWE
NXT Championship (1 time)
WWE 24/7 Championship (1 time)
WWE Raw Tag Team Championship (1 time) – with Curtis Axel
Royal Rumble Entry Tournament (2013)
 Slammy Award (1 time)
 WTF Moment of the Year (2025)
# โกตากีนาบาลู
โกตากีนาบาลูราชบัณฑิตยสถาน. พจนานุกรมชื่อภูมิศาสตร์สากล เล่ม 1 (อักษร A-L) ฉบับราชบัณฑิตยสถาน. กรุงเทพฯ : ราชบัณฑิตยสถาน, 2549, หน้า 612.  มีชื่อเดิมว่า เจสเซลตัน  และเป็นที่รู้จักในชื่อย่อว่า เคเคCharles De Ledesma, Mark Lewis, Pauline Savage Malaysia, Singapore & Brunei. Google Books, p. 508.  เป็นเมืองหลวงของรัฐซาบะฮ์ ประเทศมาเลเซีย เป็นเมืองที่ตั้งอยู่ชายฝั่งทะเลจีนใต้ทางตะวันตกของรัฐซาบะฮ์ และตั้งอยู่ทางตะวันตกเฉียงเหนือของเกาะบอร์เนียว มีประชากรราว 452,058 คน

ปัจจุบันโกตากีนาบาลูเป็นแหล่งท่องเที่ยวที่สำคัญ และเปรียบเสมือนประตูสำหรับนักท่องเที่ยวที่เข้ามาเยือนซาบะฮ์และบอร์เนียว นอกจากนี้โกตากีนาบาลูยังเป็นเมืองสำคัญทางอุตสาหกรรมและพาณิชย์ของมาเลเซียตะวันออก ทำให้ที่นี่เป็นหนึ่งในเมืองที่โตเร็วที่สุดของมาเลเซียWith a 233% increase in population from 1991 to 2007; 

ความสัมพันธ์กับนานาชาติ
มีหลายประเทศที่ตั้งสถานกงสุลที่โกตากีนาบาลู เช่นออสเตรเลีย, บรูไน, จีน, เช็กเกีย, เดนมาร์ก, ฝรั่งเศส, ฟินแลนด์, อินโดนีเซีย, ญี่ปุ่น, นอร์เวย์, ปานามา, โรมาเนีย, สโลวาเกีย, สเปน, สวีเดน และสหราชอาณาจักร

เมืองพี่น้อง
ปัจจุบัน โกตากีนาบาลูมีเมืองพี่น้อง 16 แห่ง:

  ร็อกกิงแฮม ประเทศออสเตรเลีย
  หางโจว ประเทศจีน
  เหอหยวน ประเทศจีน
  เจียงเหมิน ประเทศจีน
  อู่ฮั่น ประเทศจีน
  ซีอาน ประเทศจีน
  จางเจียกั่ง ประเทศจีน
  อันตานานารีโว ประเทศมาดากัสการ์
  วลาดีวอสตอค ประเทศรัสเซีย
  คาพย็อง ประเทศเกาหลีใต้
  ยงอิน ประเทศเกาหลีใต้
  ยอซู ประเทศเกาหลีใต้
  ไทเป ประเทศไต้หวัน
  เถา-ยฺเหวียน ประเทศไต้หวัน
  ราชบุรี ประเทศไทย
  พอร์ตแลนด์ สหรัฐ
# เรวัต อารีรอบ
เรวัต อารีรอบ (เกิด 13 มีนาคม พ.ศ. 2509)  เป็นนักการเมืองชาวไทย ปัจจุบันดำรงตำแหน่งเป็นนายกองค์การบริหารส่วนจังหวัดภูเก็ต อดีตสมาชิกสภาผู้แทนราษฎรจังหวัดภูเก็ต สังกัดพรรคประชาธิปัตย์ อดีตผู้ช่วยเลขานุการรัฐมนตรีว่าการกระทรวงสาธารณสุข (สาธิต ปิตุเตชะ)

 ประวัติ 
เรวัต เกิดเมื่อวันที่ 13 มีนาคม พ.ศ. 2509 เป็นบุตรนายวิโรจน์ นางรัตนา อารีรอบ ด้านครอบครัวสมรสกับนางวนาพร อารีรอบ (ชื่อเดิม: ศิริพร วิริยะภาพ) เมื่อวันที่ 25 สิงหาคม พ.ศ. 2554 มีบุตร 1 คนคือ ปาณิศา อารีรอบ

สำเร็จการศึกษาชั้นมัธยมศึกษาตอนต้นจากโรงเรียนภูเก็ตวิทยาลัย จากนั้นได้เข้าศึกษาต่อสายอาชีวศึกษาที่วิทยาลัยเทคนิคภูเก็ต จนจบชั้นประกาศนียบัตรวิชาชีพชั้นสูง (ปวส.) และได้เข้าศึกษาที่สถาบันการบินพลเรือน สังกัดกระทรวงคมนาคม จากนั้นได้ศึกษาต่อโปรแกรมวิชาการพัฒนาชุมชน ที่มหาวิทยาลัยราชภัฏภูเก็ต ในปี พ.ศ. 2546 ถึงปี พ.ศ. 2549 และศึกษาปริญญาโทที่มหาวิทยาลัยราชภัฏสวนดุสิต

 การทำงาน 
เรวัต อารีรอบ ประกอบอาชีพเกี่ยวกับการเพาะเลี้ยงกุ้งกุลาดำ ในชื่อ "เรวัตฟาร์ม" ต่อมาได้ลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคประชาธิปัตย์ คู่กับนายทศพร เทพบุตร และได้รับเลือกตั้งเป็นสมัยแรก ต่อมาในการเลือกตั้ง พ.ศ. 2554 ได้รับเลือกตั้งเป็นสมัยที่สอง

ในปี พ.ศ. 2562 เขาได้รับแต่งตั้งผู้ช่วยเลขานุการรัฐมนตรีว่าการกระทรวงสาธารณสุข (ประจำรัฐมนตรีช่วยฯ สาธิต ปิตุเตชะ)คำสั่งกระทรวงสาธารณสุข ที่ ๙๒๐/๒๕๖๒ เรื่อง แต่งตั้งข้าราชการการเมือง (จำนวน ๒ ราย ๑. นายธนิตพล ไชยนันทน์ ๒. นายเรวัต อารีรอบ) และเขาได้ลาออกจากตำแหน่งในเดือนตุลาคม พ.ศ. 2563 เพื่อลงสมัครรับเลือกตั้งนายกองค์การบริหารส่วนจังหวัดภูเก็ต ในนามทีมภูเก็ตหยัดได้“เรวัต”ทิ้งเก้าอี้เลขาฯรมช.สธ.ลงชิง นายก อบจ.ภูเก็ต

ในปี พ.ศ. 2563 เขาได้รับเลือกตั้งเป็นนายกองค์การบริหารส่วนจังหวัดภูเก็ต พร้อมด้วยสมาชิกสภาองค์การบริหารส่วนจังหวัดภูเก็ต จำนวน 20 คน ในนามทีมภูเก็ตหยัดได้ ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563“เรวัต อารีรอบ” เอาชนะคู่แข่งนั่งเก้าอี้นายก อบจ.ภูเก็ต มีผู้ออกมาใช้สิทธิกว่าร้อยละ 50

15 สิงหาคม พ.ศ. 2567 เรวัตลาออกจากการเป็นสมาชิกพรรคประชาธิปัตย์

ในปี พ.ศ. 2568 เขาได้ลงสมัครรับเลือกตั้งนายกองค์การบริหารส่วนจังหวัดภูเก็ตอีกครั้ง พร้อมด้วยนำผู้สมัครสมาชิกสภาองค์การบริหารส่วนจังหวัดภูเก็ต จำนวน 23 คน 23 เขต สมัครรับเลือกตั้งในนามทีมภูเก็ตหยัดได้ วันที่ 1 กุมภาพันธ์ 2568 เขาได้รับเลือกตั้งเป็นนายกองค์การบริหารส่วนจังหวัดภูเก็ตอีกครั้งด้วยคะแนนที่มากกว่าการเลือกตั้งครั้งก่อน พร้อมด้วยสมาชิกสภาองค์การบริหารส่วนจังหวัดภูเก็ต จำนวน 21 คน ในการเลือกตั้งนายกองค์การบริหารส่วนจังหวัดในประเทศไทย พ.ศ. 2568 นับเป็นนายกองค์การบริหารส่วนจังหวัดภูเก็ตคนที่ 2 ที่ได้รับเลือกตั้งถึง 2 สมัย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓๘, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๗๘, ๔ ธันวาคม ๒๕๕๒
# วิษณุศักดิ์ แก้วเรือง
วิษณุศักดิ์ แก้วเรือง เป็นนักฟุตบอล ชาวไทย เกิดเมื่อวันที่ 16 มีนาคม พ.ศ. 2527 วิษณุศักดิ์ค้าแข้งมากับหลายสโมสรในไทย ได้แก่ การไฟฟ้าส่วนภูมิภาค, สงขลา เอฟซี, ทีโอที, สุพรรณบุรี เอฟซี, เมืองทอง ยูไนเต็ด, บีอีซี เทโรศาสน, อุดรธานี เอฟซี, ราชนาวี เอฟซี, สีหมอก เอฟซี และ บางกอก เอฟซี
# วอลเลย์บอลชายชิงแชมป์เอเชีย 2005
วอลเลย์บอลชายชิงแชมป์เอเชีย 2005  เป็นครั้งที่ 13 ของการแข่งขันวอลเลย์บอลชิงชนะเลิศแห่งเอเชีย, จัดขึ้นระหว่างวันที่ 20 - 27 กันยายน พ.ศ. 2548 (ค.ศ. 2005) ณ จังหวัดสุพรรณบุรี ประเทศไทย

 สถานที่แข่งขัน 
 สนามศิลปอาชายิมเนเซียมยิมเนเซียมเจ้าพระ ภาพ จังหวัดจังหวัดสุพรรณบุรีจังหวัดสุพรรณบุรี ความจุ

 การแบ่งกลุ่ม 
แบ่งกลุ่มโดยอาศัยอันดับจากการแข่งขันวอลเลย์บอลชายชิงแชมป์เอเชีย 2003.

กลุ่ม A กลุ่ม B กลุ่ม C กลุ่ม D  (เจ้าภาพ) (อันดับ 1) (อันดับ 2) (อันดับ 3) (อันดับ 7)
  (อันดับ 6) (อันดับ 5)

 * (อันดับ 4)

* ขอถอนตัวออกการแข่งขัน

 รอบแรก 

 กลุ่ม A 

|}

|}

 กลุ่ม B 

|}

|}

 กลุ่ม C 

|}

|}

 กลุ่ม D 

|}

|}

 รอบก่อนรองชนะเลิศ 
 ในรอบก่อนรองชนะเลิศโดย 2 ทีมที่ดีที่สุดในแต่ละกลุ่ม จะเข้าไปเล่นในรอบรองชนะเลิศ ส่วนทีมที่ได้อันดับ 3-4 ในแต่ละกลุ่ม จะไปเล่นในรอบจัดอันดับ.''

 กลุ่ม E 

|}

|}

 กลุ่ม F 

|}

|}

 กลุ่ม G 

|}

|}

 กลุ่ม H 

|}

|}

 รอบชิงอันดับที่ 17 – 18

|}

 รอบชิงอันดับที่ 13 - 16

 รอบรองชนะเลิศ 

|}

 รอบชิงอันดับที่ 15 

|}

 รอบชิงอันดับที่ 13 

|}

 รอบจัดอันดับที่ 9 - 12 

 รอบรองชนะเลิศ 

|}

 รอบชิงอันดับที่ 11 

|}

 รอบชิงอันดับที่ 9 

|}

 รอบจัดอันดับที่ 5 - 8 

 รอบรองชนะเลิศ 

|}

 รอบชิงอันดับที่ 7 

|}

 รอบชิงอันดับที่ 5 

|}

 รอบชิงชนะเลิศ 

 รอบรองชนะเลิศ 

|}

 ชิงที่สาม 

|}

 รอบชิงชนะเลิศ 

|}

 อันดับการแข่งขัน 

อันดับทีม 4 5 6 7 8 9 10 11 12 13 14 15 16 17 18

รายชื่อนักกีฬา
<center>โนะบุฮะรุ ไซโตะ, มาร์กอส ซุงิยะมะ, เคนจิ โอะโนะอุเอะ, คะสึมะ กิชิโมะโตะ, ไทจิ ยะมะโมะโตะ, มะซะชิ โอะงิโนะ, โคะตะ ยะมะมุระ, เคียวเฮ ชิบะตะ, คะสึโตะชิ สึมะงะริ, ทะเคะชิ กิตะจิมะ, ยู โคะชิกะวะ, โคสุเกะ โตะโมะนะงะ
ผู้ฝึกสอน: ทะสึยะ เอะตะ
# จอร์จทาวน์ (ปีนัง)
ปีนัง (เรียกเฉพาะไทย) หรือ จอร์จทาวน์ (เดิมสะกดว่า Georgetown;) เป็นเมืองหลวงของรัฐปีนัง ประเทศมาเลเซีย ตั้งอยู่ทางตะวันออกเฉียงเหนือของเกาะปีนัง

ตัวเมืองมีประชากร 720,202 คน แต่หากรวมปริมณฑลคือเกาะปีนัง, เซอเบอรังเปอไร, ซูไงเปอตานี และกูลิม ก็จะมีประชากร 2,251,042 คน และจะถือเป็นมหานครที่ใหญ่เป็นอันดับสองของมาเลเซีย

เมื่อวันที่ 7 กรกฎาคม ค.ศ. 2008 จอร์จทาวน์และมะละกาถูกขึ้นทะเบียนเป็นมรดกโลกอย่างเป็นทางการ เนื่องจากมีภูมิสถาปัตยกรรมและวัฒนธรรมที่ไม่ซ้ำใครทั้งในตะวันออกกลางและเอเชียตะวันออกเฉียงใต้
# ปลาแมงป่องยักษ์
ปลาแมงป่องยักษ์  ปลาทะเลมีพิษชนิดหนึ่ง จำพวกปลาแมงป่อง (Scorpaenidae)

มีปากกว้าง ส่วนหน้าเว้าเล็กน้อย ครีบอกค่อนข้างกลม ปลายริ้ว ครีบหลังมีก้านสั้น ใต้คางและผิวทั่วทั้งตัวมีติ่งหนังเป็นเส้นริ้วเล็ก ๆ ครีบหางปลายตัดมน มีลำตัวสีแดงหรือสีน้ำตาล มีลายบั้งสีเข้มและลายด่างสีจาง ๆ หางมีบั้งและขอบสีจาง 

เป็นปลาที่มีพฤติกรรมนอนอยู่นิ่ง ๆ ในโพรงหินหรือปะการังใต้น้ำ เพื่อรอฮุบเหยื่อซึ่งได้แก่ ปลาขนาดเล็กต่าง ๆ โดยอยู่ตามลำพังหรือเป็นคู่ พบในแนวปะการังตามชายฝั่ง มีความยาวเต็มที่ประมาณ 35 เซนติเมตร

จัดเป็นปลาที่พบได้บ่อย กระจายพันธุ์ทั่วไปในมหาสมุทรแปซิฟิกและอินเดีย ในน่านน้ำไทยพบเฉพาะฝั่งทะเลอันดามันหน้า 113, คู่มือปลาทะเล โดย ดร.ชวลิต วิทยานนท์ (ตุลาคม, 2551) สำนักพิมพ์สารคดี ISBN 978-974-484-261-9
# มนต์จันทรา
มนต์จันทรา เป็นละครโทรทัศน์ไทยแนวดราม่า อาชญากรรม โรแมนติก ปี 2556 จากการกำกับของอรรถพร ธีมากร ที่นำแสดงโดยชาคริต แย้มนาม และราศรี บาเล็นซิเอก้า ออกอากาศทางช่อง 3 ทุกวันพุธและพฤหัสบดี เวลา 20.30 – 22.45 น. ระหว่างวันที่ 16 พฤษภาคม ถึง 20 มิถุนายน 2556 มีจำนวนทั้งสิ้น 10 ตอน

ก่อนหน้านั้นละครเรื่อง มนต์จันทรา เคยถูกนำมาสร้างแล้วครั้งหนึ่งในปี 2543 ออกอากาศทางช่อง 3 เช่นเดียวกัน จากการกำกับของนพดล มงคลพันธ์ นำแสดงโดยฉัตรชัย เปล่งพานิช และกัญญารัตน์ จิรรัชชกิจ

 เรื่องย่อ 
สาระวารี (ราศรี บาเล็นซิเอก้า) เป็นนักข่าวสาวที่มุ่งมั่นจะเขียนเรื่องราวเกี่ยวกับคาสิโนลับที่มีเจ้าของคือ ษมา (ชาคริต แย้มนาม) โดยไม่ทราบว่าพวกเขามีประวัติร่วมกัน ตั้งแต่สมัยที่สาระวารียังเป็นเด็ก ษมาในวัยหนุ่มเคยให้เงินเธอไปดูแลแม่ที่ป่วยซึ่งเสียชีวิตในเวลาต่อมา แต่เพื่อตอบแทนความเมตตาของเขาเธอจึงช่วยเขาให้รอดพ้นจากการถูกอันธพาลฆ่าตายในคาสิโน ทำให้เธอเกลียดชังการพนันและคาสิโนเพราะพ่อของเธอเป็นนักพนัน และทิ้งเธอ แม่ และพี่สาวฝาแฝดไป
# เส้นแบ่งความยากจน
เส้นแบ่งความยากจน  หรือ ขีดแบ่งความยากจน  เป็นระดับรายได้ซึ่งถือว่าเพียงพอแก่การดำรงชีพในประเทศหนึ่งRavallion, Martin Poverty freak: A Guide to Concepts and Methods. Living Standards Measurement Papers, The World Bank, 1992, p. 25 ในทางปฏิบัติ เช่นเดียวกับนิยามของความยากจน เส้นแบ่งในประเทศพัฒนาแล้วมักอยู่สูงกว่าประเทศกำลังพัฒนาHagenaars, Aldi & de Vos, Klaas The Definition and Measurement of Poverty. Journal of Human Resources, 1988Hagenaars, Aldi & van Praag, Bernard A Synthesis of Poverty Line Definitions. Review of Income and Wealth, 1985 เส้นแบ่งความยากจนนานาชาติในอดีตอยู่ที่ 1 ดอลลาร์สหรัฐต่อวัน Sachs, Jeffrey D. The End of Poverty 2005, p. 20 ใน ค.ศ. 2008 ธนาคารโลกได้ปรับตัวเลขนี้เป็น 1.25 ดอลลาร์สหรัฐต่อวัน โดยให้เทียบกับความเท่าเทียมกันของอำนาจซื้อ (PPP) ณ ค.ศ. 2005 Ravallion, Martin; Chen Shaohua & Sangraula, Prem Dollar a day The World Bank Economic Review, 23, 2, 2009, pp. 163-184

การกำหนดเส้นแบ่งความยากจนมากจะทำโดยการหาค่าใช้จ่ายทั้งปวงที่จำเป็นสำหรับการดำรงชีวิตของคนวัยผู้ใหญ่เฉลี่ยตลอดหนึ่งปี{Poverty Lines-Martin Ravallion, in The New Palgrave Dictionary of Economics, 2nd Edition, London: Palgrave Macmillan} ค่าใช้จ่ายส่วนใหญ่มักเป็นค่าเช่าสำหรับการอยู่อาศัยในอพาร์ตเมนต์ ดังนั้นนักเศรษฐศาสตร์จึงมักให้ความใส่ใจกับตลาดอสังหาริมทรัพย์และราคาที่อยู่อาศัยว่าเป็นตัวกำหนดเส้นแบ่งความยากจนที่สำคัญ ปัจจัยในชีวิตของปัจเจกบุคคลที่นำเข้ามาพิจารณาด้วยก็ได้แก่ สถานภาพการเป็นพ่อแม่ ความชราภาพ การแต่งงาน เส้นแบ่งความยากจนอาจถูกปรับใหม่ทุกปีได้

 เส้นแบ่งความยากจนประชาชาติ 
300px|right|thumb|แผนที่แสดงปริมาณประชากรที่อยู่ใต้เส้นแบ่งความยากจนตามมาตรฐานของประเทศนั้น ๆ

ค่าประมาณการณ์เส้นแบ่งความยากจนของประเทศได้จาก ค่าเฉลี่ยถ่วงน้ำหนักตามกลุ่มย่อยของประชากรอันได้มาจากการสำรวจครัวเรือน นิยามของเส้นแบ่งความยากจนแตกต่างกันไปในแต่ละประเทศ ในประเทศที่ร่ำรวยมากจะมีมาตรฐานที่สูงกว่าประเทศที่ยากจน ดังนั้นจึงไม่อาจเปรียบเทียบตัวเลขที่แต่ละประเทศรายงานมาได้โดยตรง

ใน ค.ศ. 2010 เส้นแบ่งความยากจนในสหรัฐอเมริกาสำหรับคนที่อายุต่ำกว่า 65 ปีคือรายได้ 11,344 ดอลลาร์สหรัฐต่อปี สำหรับครัวเรือนที่มีผู้ใหญ่สองคนและเด็กสองคนคือรายได้ 22,133 ดอลลาร์สหรัฐต่อปี  สำนักสำมะโนประชากรสหรัฐฯ เปิดเผยว่าใน ค.ศ. 2010 มีประชากรที่อยู่ใต้เส้นแบ่งความยากจนเพิ่มขึ้นเป็นร้อยละ 15.1

ในสหราชอาณาจักร สถาบัน IPPR รายงานว่า "กว่าห้าล้านคน หรือกว่าหนึ่งในห้า (ร้อยละ 23) ของลูกจ้างทั้งหมด ได้รับค่าแรงน้อยกว่า £6.67 ต่อชั่วโมงในเดือนเมษายน ค.ศ. 2006 ... ซึ่งหากทำงาน 35 ชั่วโมงต่อสัปดาห์จะได้รายได้ £9,191 ต่อปี (ก่อนหักภาษีและ National Insurance) "Working out of Poverty: A study of the low paid and the working poor by Graeme Cooke and Kayte Lawton

เส้นแบ่งความยากจนของทางการอินเดีย มีสองมาตรฐานสำหรับชนบทและในเมือง สำหรับผู้อยู่อาศัยในเมืองเส้นแบ่งความยากจนอยู่ที่ 538.60 รูปี (ราว 12 ดอลลาร์สหรัฐ) ต่อเดือน ในขณะที่เส้นแบ่งความยากจนในชนบทอยู่ที่ 356.35 รูปี (ราว 7.50 ดอลลาร์สหรัฐ) ต่อเดือน

 ข้อวิพากษ์ 
การใช้เส้นแบ่งความยากจนอาจไม่ใช่ตัวชี้วัดที่ดีเพราะการมีรายได้มากน้อยกว่าเส้นแบ่งนั้นก็อาจไม่ได้ทำให้ชีวิตความเป็นอยู่ต่างออกไปอย่างมีนัยสำคัญ ผลแห่งความยากจนมักจะเกิดขึ้นต่อเนื่องมากกว่าจะมีเส้นแบ่งที่ชัดเจน และผลแห่งรายได้ที่น้อยก็ส่งผลกระทบต่อแต่ละคนไม่เหมือนกัน เพื่อก้าวข้ามข้อจำกัดนี้ไป บางครั้งจึงมีการใช้ดัชนีความยากจนแทน
# มูนบีมส์
มูนบีมส์  เป็นองค์กรการกุศลที่เกี่ยวกับมะเร็งในเด็ก ตั้งอยู่ในเอดินบะระ สกอตแลนด์ ซึ่งได้กลายเป็นประเด็นความขัดแย้งภายในประเทศเป็นอย่างมากใน ค.ศ. 2003 ตามดำเนินการศาล ได้มีการแสดงให้เห็นว่าองค์กรการกุศลนี้มีรายได้เกือบ 3 ล้านปอนด์ในช่วงสี่ปีที่ผ่านมา แต่กลับใช้น้อยกว่า 70,000 ปอนด์สำหรับวัตถุประสงค์การกุศลต่าง ๆ การล่มสลายของมูนบีมส์เป็นหนึ่งในเรื่องราวของเหตุการณ์ที่เกิดขึ้นซึ่งในท้ายที่สุดได้นำไปสู่การปฏิรูปกฎระเบียบของกิจกรรมการกุศลอย่างกว้างขวางในสกอตแลนด์

แม้จะมีความผิดปกติบางอย่างในกิจกรรมการกุศล ซึ่งไม่ได้มีข้อเสนอแนะของการทุจริตอย่างเป็นรูปธรรม รายได้ขององค์กรการกุศลมีสำหรับเพื่อการบริโภคอย่างง่าย ๆ กับส่วนที่เหลือเล็ก ๆ น้อย ๆ เพื่อการฟื้นฟู หนังสือพิมพ์ท้องถิ่นสกอตแลนด์ออนซันเดย์ได้หยิบยกคำของฌอง แมคแฟดเดน ซึ่งเป็นผู้เชี่ยวชาญด้านกฎหมายการกุศลจากมหาวิทยาลัยสแตรธไคลด์ที่กล่าวว่า "นี่เหมือนกับว่าผมว่ามันใหญ่โตเกินไปสำหรับกลุ่มเล็ก ๆ ของกลุ่มอาสาสมัครสำหรับการจัดการและไม่ได้มีความลึกซึ้งจากพวกเขา"Moonbeams boss demands his Â£3,000 - Scotsman.com News

 มูลนิธิ 
องค์กรการกุศลมูนบีมส์ก่อตั้งใน ค.ศ. 1992 โดยอดีตพนักงานไปรษณีย์ที่มีชื่อว่าวิลลี พาวเวอร์ ซึ่งเป็นสองปีภายหลังการเสียชีวิตของลูกสาววัย 11 ปีที่มีชื่อว่าเกล เนื่องด้วยโรคมะเร็งA good cause - Scotsman.com News องค์กรดังกล่าวเป็นที่รู้จักภายในประเทศสำหรับการระดมทุนด้วยการขายขนมCancer kids get holiday home in York และอุทิศตนเพื่อช่วยเหลือเด็กที่เป็นโรคมะเร็งรวมถึงครอบครัวของพวกเขา

ใน ค.ศ. 1998 ทางมูนบีมส์ได้จัดตั้งบริษัทการค้าคู่ขนาน ซึ่งเป็นบริษัทจำกัดตามกฎหมายในสหราชอาณาจักร โดยได้ทำข้อตกลงที่จะบริจาคกำไรทั้งหมดเพื่อองค์กรการกุศลมูนบีมส์ นี้เป็นเรื่องสามัญและจัดขึ้นอย่างถูกกฎหมาย ซึ่งจะช่วยให้องค์กรการกุศลดังกล่าวสามารถทำการค้าเชิงพาณิชย์ได้อย่างมีประสิทธิภาพโดยไม่ทำลายกฎระเบียบที่เกี่ยวข้องกับสถานะการกุศลต่าง ๆ

ใน ค.ศ. 1999 มูนบีมส์ได้ช่วยเหลือเด็ก 300 คนในวันหยุด, วันหยุดพักผ่อนนอกบ้าน หรือให้พวกเขาได้มีโอกาสพบกับบุคคลที่มีชื่อเสียง ในเดือนมิถุนายน ค.ศ. 1999 ได้มีการจัดซื้อบ้านวันหยุดขึ้นเป็นครั้งแรกที่ยอร์ก ประเทศอังกฤษ โดยมีจุดประสงค์ในการช่วยเหลือเด็กและครอบครัวของพวกเขาเพื่อความเพลิดเพลินไปกับการพักผ่อนระยะสั้นเมื่อออกจากบ้าน มูนบีมส์มีบ้านวันหยุดสามหลังเมื่อช่วงเวลาที่มูนบีมส์ล่มสลาย โดยเป็นสองหลังในบริติชไอลส์ กับอีกหนึ่งหลังในรัฐฟลอริดา สหรัฐอเมริกาMoonbeams homes hope for charity - Scotsman.com News
# คิม ยู-จิน (นักฟุตบอล เกิด พ.ศ. 2526)
คิม ยู จิน  เป็นนักฟุตบอล ชาวเกาหลีใต้ เกิดเมื่อวันที่ 19 มิถุนายน พ.ศ. 2526 คิมเคยค้าแข้งให้กับ เมืองทอง ยูไนเต็ด และ แบงค็อก ยูไนเต็ด ใน ไทยลีก ในอดีตที่ผ่านมาเขาเคยลงเล่นในเค-ลีก เช่น ทีมซูวอนบลูวิงส์ ,ปูซาน ไอพาร์ค รวมทั้ง ทีมโยโกฮามา เอฟซี ใน เจลีก ดิวิชัน 2 อีกด้วย

สถิติฟุตบอลอาชีพ
 ผลการดำเนินงานของสโมสร ลีก ถ้วย ลีกคัพ เอเอฟซี รวม ฤดูกาล  สโมสร  ลีก ลงเล่น  ทำประตู ลงเล่น  ทำประตู ลงเล่น  ทำประตู ลงเล่น  ทำประตู ลงเล่น  ทำประตู เกาหลีใต้ ลีก เกาหลีเอฟเอคัพ เคลีกคัพ เอเอฟซี รวม2545ซูวอนบลูวิงส์เคลีก00002546000000-002547001000-102548ปูซาน ไอพาร์คเคลีก2101040 ญี่ปุ่น ลีก เอมเพอร์เรอร์คัพ ลีกคัพ เอเอฟซี รวม2549เซแกน โทซูเจลีก ดิวิชัน 240310--413 เกาหลีใต้ ลีก เกาหลีเอฟเอคัพ เคลีกคัพ เอเอฟซี รวม2550ปูซาน ไอพาร์คเคลีก611050-12125511912061-2722552700030-100 ญี่ปุ่น ลีก เอมเพอร์เรอร์คัพ เจลีกคัพ เอเอฟซี รวม2553โยโกฮามา เอฟซีเจลีก ดิวิชัน 219000--190 จีน ลีก จีนเอฟเอคัพ ไซน่าซูเปอร์ลีกคัพ เอเอฟซี รวม2554เหลี่ยวหนิง วู่หวินไซน่าซูเปอร์ลีกคัพ29400--294255524210--252 ไทย ลีก ไทยเอฟเอคัพ ลีกคัพ เอเอฟซี รวม2556เมืองทอง ยูไนเต็ดไทยพรีเมียร์ลีก120101051191 รวม เกาหลีใต้53250181763 ญี่ปุ่น59310--603 จีน53610--546 ไทย250302051351 รวมการเล่นฟุตบอลอาชีพ165117018119012
# เจ้าชายไรส์ แอพ กรูฟฟีดด์
เจ้าชายไรส์ แอพ กรูฟฟีดด์ หรือ แอพ กรูฟฟีดด์  เป็นผู้ปกครองของอาณาจักรแห่งเดเฮยูบาร์ธ ในประเทศเวลส์ทางใต้ในช่วงปี ค.ศ. 1155 - 1197 ปัจจุบันพระองค์เป็นที่รู้จักกันทั่วไปว่า พระเจ้าไรส์ พระองค์มักใช้พระนาม เจ้าชายกรรมสิทธิ์แห่งเดเฮยูบาร์ธ หรือ เจ้าชายแห่งเซาธ์เวลส แต่ทั้งสองเอกสารได้รับการรักษาที่พระองค์ใช้พระนาม เจ้าชายแห่งเวลส์ หรือ เจ้าชายแห่งเวลส์In a charter concerning a grant to Chertsey Abbey he uses princeps Wall[ie] while another charter dated 1184 concerning Strata Florida Abbey, uses Walliar[um] princeps. See Pryce (2005) pp. 96–7, 168–9, 171–4 เจ้าชายไรส์เป็นหนึ่งในเจ้าชายแห่งเวลส์ที่ประสบความสำเร็จสูงสุดและมีอำนาจ และหลังจากการสิ้นพระชนม์ของเจ้าชายโอเวนกวินเนดด์ แห่งอาณาจักรกวินเนดด์ ในปี ค.ศ.  1170 อำนาจที่โดดเด่นเป็นของประเทศเวลส์

พระราชอัยกาของเจ้าชายไรส์ คือ พระเจ้าไรส์ แอพ เทวด์ เป็นกษัตริย์แห่งอาณาจักรเดเฮยูบาร์ธ และถูกลอบปลงพระชนม์ในบรีคอน ปี ค.ศ. 1093 โดย Bernard de Neufmarché หลังจากที่พระองค์สิ้นพระชนม์ ดินแดนอาณาจักรเดเฮยูบาร์ธส่วนใหญ่ ถูกยึดครองโดย นอร์มัน พระราชบิดาของเจ้าชายไรส์ คือ เจ้าชายกรูฟฟีดด์ แอพ ไรส์ ในที่สุดก็สามารถที่จะกลายเป็นผู้ปกครองส่วนเล็ก และดินแดนยิ่งจะกลับมาโดยพระราชเชษฐาของเจ้าชายไรส์  หลังจากการสิ้นพระชนม์ของเจ้าชายกรูฟฟีดด์ เจ้าชายไรส์ได้กลายมาเป็นผู้ปกครองแห่งอาณาจักรเดเฮยูบาร์ธในปี ค.ศ. 1155 พระองค์ถูกบังคับให้ส่งไปยังพระเจ้าเฮนรีที่ 2 แห่งอังกฤษ ในปี ค.ศ. 1158 พระเจ้าเฮนรีที่ 2 ได้รุกรานอาณาจักรเดเฮยูบาร์ธ และปลดเจ้าชายไรส์ออกจากดินแดนของพระองค์และจับพระองค์เข้าคุก
# การสรรหาสมาชิกวุฒิสภาไทย พ.ศ. 2554
การสรรหาสมาชิกวุฒิสภาไทย พ.ศ. 2554 เป็นการสรรหาสมาชิกวุฒิสภาตามรัฐธรรมนูญแห่งราชอาณาจักรไทย พุทธศักราช 2550 มาตรา 296 และพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. 2550 กำหนดให้มีการสรรหาสมาชิกวุฒิสภา ในวันที่ 25 กุมภาพันธ์ พ.ศ. 2554ประกาศคณะกรรมการการเลือกตั้ง เรื่อง กำหนดวันสรรหาสมาชิกวุฒิสภาสมาชิกวุฒิสภาจากการสรรหาชุดนี้มีวาระระหว่าง (12 เมษายน พ.ศ. 2554 - 24 พฤษภาคม พ.ศ. 2557)

 ผลการสรรหา 
คณะกรรมการสรรหาสมาชิกวุฒิสภา ได้ดำเนินการสรรหาสมาชิกวุฒิสภา จำนวน 73 คน จากภาคส่วนต่างๆ 5 ภาค ดังนี้ประกาศคณะกรรมการการเลือกตั้ง เรื่อง ผลการสรรหาสมาชิกวุฒิสภา

 ภาควิชาการ 
 รองศาสตราจารย์กอบกุล พันธ์เจริญวรกุล
 นายคำนูณ สิทธิสมาน
 นายเจตน์ ศิรธรานนท์
 พลอากาศตรีเฉลิมชัย เครืองาม
 นายเดชอุดม ไกรฤทธิ์
 ศาสตราจารย์เกียรติคุณตรึงใจ บูรณสมภพ
 นายถาวร ลีนุตพงษ์
 รองศาสตราจารย์นรีวรรณ จินตกานนท์
 นายปรเทพ สุจริตกุล
 นายพิเชต สุนทรพิพิธ
 นายมหรรณพ เดชวิทักษ์
 รองศาสตราจารย์วิชุดา รัตนเพียร
 นายวิทวัส บุญญสถิตย์
 หม่อมราชวงศ์วุฒิเลิศ เทวกุล

 ภาครัฐ 
 พลอากาศเอก ชาลี จันทร์เรือง
 พลเอก ชูชาติ สุขสงวน
 พลเอก ธีรเดช มีเพียร
 นายประจิตต์ โรจนพฤกษ์
 นายประสงค์ ตันมณีวัฒนา
 นายประสงค์ศักดิ์ บุญเดช
 นายปิยพันธุ์ นิมมานเหมินท์
 นายพิสิฐ เกตุผาสุข
 พลเอก เลิศฤทธิ์ เวชสวรรค์
 นายวิชัย ไพรสงบ
 พลเอก สมเจตน์ บุญถนอม
 นายสมบูรณ์ งามลักษณ์
 นายสมพล พันธุ์มณี
 นายอนุศาสน์ สุวรรณมงคล

 ภาคเอกชน 
 นายธวัช บวรวนิชยกูร
 นายธีระ สุวรรณกุล
 นางนิลวรรณ เพชระบูรณิน
 นายบุญชัย โชควัฒนา
 นายประวิทย์ จันทราประภาวัฒน์
 หม่อมหลวงปรียพรรณ ศรีธวัช
 นางเพ็ญพักตร์ ศรีทอง
 นางยุวดี นิ่มสมบุญ
 นายวัชระ ตันตรานนท์
 นายวันชัย สอนศิริ
 นายวิบูลย์ คูหิรัญ
 พันตำรวจเอก สนธยา แสงเภา
 ศาสตราจารย์สม จาตุศรีพิทักษ์
 นางสาวสุนันท์ สิงห์สมบุญ
 นายสุรชัย เลี้ยงบุญเลิศชัย

 ภาควิชาชีพ 
 นางกีระณา สุมาวงศ์
 พลตำรวจเอก จงรัก จุฑานนท์
 นายจารุพงศ์ จีนาพันธ์
 นายตวง อันทะไชย
 รองศาสตราจารย์ทัศนา บุญทอง
 รองศาสตราจารย์พรพันธุ์ บุณยรัตพันธุ์
 พลตำรวจเอก วงกต มณีรินทร์
 นายวิชาญ ศิริชัยเอกวัฒน์
 ศาสตราจารย์วิรัติ พาณิชย์พงษ์
 พลอากาศเอก วีรวิท คงศักดิ์
 พลเรือเอก ศิษฐวัชร วงษ์สุวรรณ
 นายสมชาย แสวงการ
 นายสัก กอแสงเรือง (ศาลฎีกาแผนกคดีอาญาของผู้ดำรงตำแหน่งทางการเมือง มีคำสั่งให้เพิกถอนการสรรหา ส.ว. ออกจากตำแหน่ง 1 สิงหาคม ปี 2555)ศาลฎีกาถอด"สัก"พ้นสว.สรรหา
 พลเรือเอก สุรศักดิ์ ศรีอรุณ
 นายอนุรักษ์ นิยมเวช
 นายประสาร มฤคพิทักษ์กกต.รับรอง ประสาร มฤคพิทักษ์ เป็นสว.สรรหาภาควิชาชีพแทนสัก กอแสงเรืองยันคุณสมบัติครบถ้วน แทนนาย สัก กอแสงเรือง

 ภาคอื่น 
  พลเอก เกษมศักดิ์ ปลูกสวัสดิ์
 นายจักรธรรม ธรรมศักดิ์
 นายธานี อ่อนละเอียด
 นายประสงค์ นุรักษ์
 นายปัญญา เบ็ญจศิริวรรณ
 พลตำรวจเอก พิชิต ควรเดชะคุปต์
 นางพิไลพรรณ สมบัติศิริ
 นายมณเฑียร บุญตัน
 พลตำรวจโท ยุทธนา ไทยภักดี
 พลเอก รัชกฤต กาญจนวัฒน์
 นายศรีสุข รุ่งวิสัย (ศาลฎีกาแผนกคดีอาญาของผู้ดำรงตำแหน่งทางการเมือง มีคำสั่งให้เพิกถอนการสรรหา ส.ว. กรณีนายศรีสุข รุ่งวิสัย เมื่อวันที่ 26 กรกฎาคม 2555)ศาลฎีกาฯสั่งเพิกถอนการสรรหาส.ว."ศรีสุข รุ่งวิสัย"
 พลตำรวจโท สมยศ ดีมาก
 นายสมัคร เชาวภานันท์
 นายสุธรรม พันธุศักดิ์
 นายอโณทัย ฤทธิปัญญาวงศ์
 นายไพบูลย์ นิติตะวัน (แทนนายศรีสุข รุ่งวิสัย)ประกาศคณะกรรมการการเลือกตั้ง เรื่อง ผลการสรรหาสมาชิกวุฒิสภา (นายไพบูลย์ นิติตะวัน)
# สภาปกครองโรมัน
สภาปกครองโรมันราชบัณฑิตยสถาน, พจนานุกรมศัพท์ศาสนาสากล อังกฤษ-ไทย ฉบับราชบัณฑิตยสถาน, ราชบัณฑิตยสถาน, 2548, หน้า 405 (กูเรียโรมานา) เป็นองค์การปกครองของสันตะสำนัก ที่จัดตั้งขึ้นเพื่อบริหารงานในคริสตจักรโรมันคาทอลิกทั้งหมดร่วมกับพระสันตะปาปา

คำว่า กูเรีย ในภาษาละตินแปลว่า ราชสำนัก ดังนั้น กูเรียโรมานา จึงแปลตามตัวอักษรว่า ราชสำนักโรม ซึ่งหมายถึงสำนักสันตะปาปา และมีหน้าที่ช่วยเหลือพระสันตะปาปาในการบริหารปกครองศาสนจักร จึงมีลักษณะคล้ายกับรัฐบาลในฝ่ายอาณาจักร และมีสมณะกระทรวงทำหน้าที่คล้ายกระทรวง

สภาปกครองโรมันประกอบด้วยองค์กรในระดับต่าง ๆ ดังนี้

สำนักเลขาธิการแห่งรัฐวาติกัน
สำนักเลขาธิการแห่งรัฐวาติกัน (The Secretariat of State) เป็นองค์กรที่เก่าแก่ที่สุดในสภาปกครองโรมัน ก่อตั้งมาตั้งแต่ราวคริสต์ศตวรรษที่ 15 ถือเป็นรัฐบาลของคริสตจักรโรมันคาทอลิก มีพระคาร์ดินัลเลขาธิการแห่งรัฐเป็นหัวหน้า มีหน้าที่ดูแลเกี่ยวกับบทบาททางการเมืองและการทูตของสันตะสำนัก
สมณะกระทรวง
สมณะกระทรวง (Congregations) เป็นองค์การปกครองส่วนกลางของคริสตจักรโรมันคาทอลิก มีสมณมนตรีซึ่งล้วนแต่มีสมณศักดิ์เป็นพระคาร์ดินัลเป็นหัวหน้า
ศาลชำนัญพิเศษ
ศาลชำนัญพิเศษ (Tribunals) ของสันตะสำนักประกอบด้วย สมณทัณฑสถาน โรมันโรตา และศาลชำนัญพิเศษสูงสุดแห่งพระสมณนาม
สมณะทบวง 
สมณะทบวง (Pontifical Councils) คือกลุ่มตัวแทน ซึ่งรวมเป็นองค์กรขนาดกลางช่วยเหลือพระสันตะปาปาในการจัดการด้านต่าง ๆ แต่ละสมณะทบวงมีพระคาร์ดินัลหรืออัครมุขนายกเป็นประธาน
สมัชชามุขนายก
สมัชชามุขนายก (Synod of Bishops) ก่อตั้งขึ้นสมัยสังคายนาวาติกันครั้งที่สอง ถือเป็นคณะที่ปรึกษาของพระสันตะปาปาในการตัดสินใจ สมาชิกของสมัชชาคัดเลือกมาจากมุขนายกจากภูมิภาคต่าง ๆ ทั่วโลก โดยมีพระสันตะปาปาดำรงตำแหน่งประธานสมัชชา
สำนักงาน 
สำนักงาน (Offices) มีอยู่ 3 สำนักงาน ทำหน้าที่ดูแลการเงินและทรัพย์สินของศาสนจักร
สมณะกรรมาธิการ
สมณะกรรมาธิการ (Pontifical Commissions) คือคณะกรรมาธิการที่พระสันตะปาปาทรงแต่งตั้งขึ้นจากชาวคาทอลิกผู้เชี่ยวชาญเฉพาะด้าน 
องครักษ์สวิส
องครักษ์สวิส (Swiss Guard) เป็นทหารชาวสวิสที่ทำนหน้าที่รักษาความปลอดภัยให้กับพระสันตะปาปาและศาสนพิธีต่าง ๆ 
สำนักงานแรงงานแห่งสันตะสำนัก
สำนักงานแรงงานแห่งสันตะสำนัก (Labour Office of the Apostolic See) เป็นหน่วยงานที่สมเด็จพระสันตะปาปาจอห์น ปอลที่ 2 ทรงตั้งขึ้น มีหน้าที่รับผิดชอบเรื่องแรงงานสัมพันธ์ระหว่างสันตะสำนักกับเหล่าลูกจ้าง
สมณบัณฑิตยสถาน
สมณบัณฑิตยสถาน (Pontifical Academies) เป็นสมาคมผู้คงแก่เรียนที่ก่อตั้งโดยสันตะสำนัก ปัจจุบันมีสมณบัณฑิตยสถานอยู่ทั้งสิ้น 11 แห่ง ตั้งอยู่ภายในนครรัฐวาติกัน กรุงโรม